1970 йылда Молдавия Коммунистар партияһы Үҙәк комитетының Ауыл хужалығы һәм аҙыҡ-түлек сәнәғәте бүлеге мөдире итеп тәғәйенләнә, 1976 йылдаxa0— Молдавия Коммунистар партияһы Үҙәк Комитеты сәркәтибе, бер үк ваҡытта Молдавия Коммунистар партияһы Үҙәк Комитеты бюроһы ағзаһы була. 1980 йылдың 10 апреленән 1985 йылдың 24 декабренә тиклемxa0— Молдавия ССР-ы Юғары Советы Президиумы Рәйесе, бер үк ваҡытта 1980 йылдың 24 июненәнxa0— 1986 йылдың 17 июненә тиклем СССР Юғары Советы Президиумы Рәйесе урынбаҫары. 1981—1990 йылдарҙаxa0— КПСС Үҙәк Комитеты ағзаһына кандидат. 1985 йылдың 24 декабренәнxa0— Молдавия ССР-ы Министрҙар Советы Рәйесе. СССР Конституцияһына ярашлы, ул автоматик рәүештә СССР Хөкүмәте ағзаһы була. 1990 йылдың 10 ғинуарында Калин бөтә партия һәм дәүләт постарынан сығарыла. Артабан, 1990 йылда СССР Сит ил эштәре министерстлығы Дипломатик академияһының етәксе дипломатик кадрҙар әҙерләү буйынса йыллыҡ курстарын тамамлағас, СССР-ҙың, аҙаҡ Рәсәйҙең Румыниялағы илселегендә илсе-советник булып эшләй (1990-95).